Na osnovu člana 7. Pravilnika o postupku direktnog sporazuma („Službeni glasnik Bosne i Hercegovine“ br: 90/14), člana 8. Pravilnika o postupku direktnog sporazuma Javne ustanove Osnovne škole „Stari Ilijaš“ Ilijaš br: 02-V-642/15 od 20.05.2015. godine, a nakon provedenog postupka direktnog sporazuma, dostavljenog poziva da se učini ponuda, broj: 01-IX-115/17, od 04.09.2017. godine i dostavljene ponude od strane ponuđača Bosna sunce osiguranje d.d zaključuje se:

**Ugovor o javnoj nabavci usluga**

**putem direktnog sporazuma**

1. **Javna ustanova Osnovna škola „Stari Ilijaš“**, sa sjedištem u Ilijašu, ul. Bosanski put 151., koju zastupa direktor Mahir Dević, kao naručilac roba

(u daljem tesktu: Naručilac usluga), s jedne strane i

1. **Bosna sunce osiguranje d.d**, Trg međunarodnog prijateljstva 20., 71 000 Sarajevo, kojeg zastupa, Alen Hujić, direktor, (u daljem tekstu: Izvršilac usluga) s druge strane,

Predmet ugovora

**Član 1.**

Predmet ovog ugovora je pružanje usluge osiguranja od posljedica nezgode radnika JU Osnovna škola „Stari Ilijaš“ Ilijaš, u skladu sa dostavljenom ponudom ponuđača, koja je sastavni dio ovog ugovora.

Osiguranje vrijedi od dana 01.09.2017. do 31.12.2017. godine.

**Član 2.**

Ugovorena cijena za distribuciju usluga je data u ponudi izvršioca i iznosi 1.160,00 KM, bez PDV-a.

Prava i obaveze ugovornih strana

**Član 3.**

Izvršilac usluge se obavezuje da će uslugu koja je predmet ovog Ugovora vršiti prema Naručiocu, u navedenom periodu, prema utvrđenoj specifikaciji i uslovima iz prihvaćene ponude.

**Član 4.**

Plaćanje dobavljaču,odnosno podugovaraču će se vršiti putem Jedinstvenog računa Trezora Kantona Sarajevo u skladu sa politikom Trezora.

**Član 5.**

Dostavljena faktura Naručiocu predstavljaju osnov za plaćanje ugovorne cijene.

Mjesto izvršenja ugovora

Član 6.

Izvršilac usluge se obavezuje da će ugovorenu obavezu izvršiti u prostoru naručitelja, na adresi: Bosanski put 151. Ilijaš.

Vrijeme izvršenja ugovora

Član 7.

Izvršilac se obavezuje da će usluge koje su predmet ugovora vršiti na adresu naručioca računajući od dana početka važenja ugovora.

Način prestanka ugovornog odnosa

**Član 8.**

Ovaj ugovorni odnos prestaje istekom roka na koji je zaključen, a prije toga može prestati sporazumom ugovornih strana ili jednostranim otkazom jedne od ugovornih strana.

Prijelazne i završne odredbe

Član 9.

Na sve ono što nije regulisano ovim ugovorom primjenjuju se odredbe Zakona o obligacionim odnosima, Zakona o javnim nabavkama, te odredbe drugih provedbenih propisa.

Član 10.

Ugovorne strane su saglasne da sve eventualne sporove koji mogu nastati povodom ovog ugovora rješavaju sporazumno, a ako u tome ne uspiju ugovaraju mjesnu nadležnost suda u Sarajevu.

**Član 12.**

Ugovor se primjenjuje datumom potpisivanja od obje ugovorne strane, a sastavljen je u dva istovjetna primjerka, od kojih svaka ugovorna strana zdržava po jedan.

Izvršilac usluge: Naručilac usluge :

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Alen Hujić, direktor Mahir Dević,

direktor škole

Broj: Broj: 01-IX-461/17

Datum: Datum: 29.09.2017.